Motî:agranci - Wikipedia

# Motî:agranci

### Èn årtike di Wikipedia.

agranci (codjowaedje) u agrançner (codjowaedje) (s' ~) [v.pr.]

1. (s' agranci di) si rafiyî di. Les djins d' asteure s' agrançnèt d' aler rade. Ele s' agrancixheut d' aler ratchawter tot ça a Driyin (L. Somme). Mononke Miyin s' agrancixheut di vey ariver m' popa, po cåzer des noveles do viyaedje (P. Maudoux). Tot d' shûte, li vénrdi esteut divnou plaijhant; on s' agrancixheut del vey (Bernard Louis). La lontins assez k' i s' è ragrancixheut (A. Laloux). F. espérer impatiemment, se réjouir.

2. djéryî. Les efants s' agrançnèt d' vey leu Sint-Nicolai. Douvént çki nosse totdjoû nos soye k' on s' agrancit d' aler vey pus lon? (J. Viroux). Loukîz a: péyî, teguer, linwter. F. attendre impatiemment.

3. (s' agranci après) aveur li tins lon après, s' anoyî après (ene sakî). Nolu n' s' agrancit d' lu. On direut k' les viyès djins s' agrancixhèt après leu djonne tins (C. Culot). I s' ont maryî; et pus, å dbout d' on tins, ele s' agrancixheut; elle åreut bén vlou-z è raler addé s' pere (ramexhné pa P. Marchot). Juliene s' agrancixheut après Amant (J. Calozet). Ni t' agranci nén, valet, ni t' agranci nén ! ti bea vî tins ni rvénrè nén (L. Mahin). Loukîz a: s’ alanmi. F. s'ennuyer, se morfondre, regretter, déprimer, avoir le cafard, la nostalgie. >> Dji m' agrancixheu d' vos rvey: u dji m' a agranci après vos: Franwal: ahåyant po: "tu m’as manqué"; Ingl. "I missed you". >> s’ agranci après s’ payis: aveur li tins loin après s’ payis, po onk, ene k’ est å lon. Nl. heimwee.

4. rixhiner so l' ovraedje. Ni vs agrancixhoz nén cwand on vs dene åk a fé ! I s' agrancixh di rfé l' toet. F. rechigner à, répugner à, s'épouvanter à l'idée de.

Etimolodjeye: bodje gran u grin riscôpé di grangrin, betchete a-, si fé divni come do grangrin (c' est ene rediveuse etimolodjeye).

| agrancixhaedje [o.n.] no d' fijhaedje et no di çou k' est fwait (accion eyet si adierça) pol viebe "s' agranci". F. attente impatiente, regret, cafard, nostalgie, déprime.

| agrancixhant, agrancixhante [addj., purade padvant] k' agrancixh. C' est agrancixhant d' vey voltî ene djin, ki n' vos rwaite nén. F. ennuyeux, cafardeux, déprimant.

Parintêye :

- si ragranci

Prin del pådje «http://wa.wikipedia.org../../../a/g/r/Mot%C3%AE%7Eagranci.html»

##### Views

- Årtike
- Copene
- Modêye d' asteure

##### Cweri